Nahiz-eta seinale bidez markatutako bidexkarik ez egon, toki egokia da urtegiko ertzetatik eta inguruetatik paseatzeko. Urtegia bera izanen da beti erreferentzia. Denboraz ongi bazabiltza, ipar ertzetik atzealderaino joan zaitezke, Leire mendiko kareharrizko labar izugarriaren begiradapean; eta basoan sartzen bazara, zozoen eta txantxangorrien txio-txioa entzuteko aukera izanen duzu egun lasaietan, edo basakatuen, erbien, azerien, muxarren, erbinudeen eta katajineten soinu iheskorra ere bai.